stanford-oval/wikipedia huggingface dataset:
יחסי הודו–טונגה
סיוע חוץ

טונגנים רבים, כולל בני משפחת המלוכה, מקבלים באופן קבוע הכשרה בקורסי הגנה וקורסים אחרים במסגרת התוכנית הודית לשיתוף פעולה טכני וכלכלי (ITEC). הנסיך טואיפלהקה הפך לטונגאני הראשון שלמד באקדמיה הצבאית ההודית ביולי 1972. מומחים הודים רבים הועברו לטונגה כדי לסייע בתחומים שונים של התפתחות המדינה. הודו הודיעה כי היא תעניק מענק סיוע בסך 100,000 דולר בשנה לכל אחת מ-14 מדינות האוקיינוס השקט, כולל טונגה, בפגישת השותפים של Post Forum Dialogue בשנת 2006. הסכום הוגדל ל-125,000 דולר בשנה משנת 2009. בשנת 2007, הודו סיפקה מענק של 200,000 דולר לבניית כביש גישה לכפר הונגה, ולשדרוג המזח בהונגה. ממשלת הודו סיפקה מענק של 300,000 דולר עבור מערכת ההתראה על צונאמי ביולי 2014, 115,000 דולר עבור שדרוג לתשתית ה-ICT של משרד השירות הציבורי באוקטובר 2014, ו-72,000 דולר עבור פרויקט ניטור ספקטרום בספטמבר 2015. הודו תרמה 1,200 ערכות מדים חדשות ומלאות לצבא טונגה ב-8 בדצמבר 2008. הנציב העליון ההודי בפיג'י וישוואס Vidu Sapkal תרם 600 דולר לאגודה לסרטן השד בטונגה ב-8 בפברואר 2017.
אזרחי טונגה זכאים למלגות במסגרת תוכנית ITEC. אנשי שירות ההגנה של טונגה קיבלו הכשרה הגנה במוסדות הכשרה שונים בהודו. בכירים בטונגה השתתפו בסדנת TERI על פיתוח בר קיימא שנערכה עבור מדינות האי השקט (PIC) בסובה במרץ 2007. דיפלומטים טונגניים השתתפו גם בקורס קצר מועד לדיפלומטים של PIC שאורגן על ידי מכון שירות החוץ בנאדי, פיג'י. נשים טונגניות למדו בקורס חשמול סולארי במכללת Barefoot, טילוניה.
דום לב

| --- | --- |

 תחום:  קרדיולוגיה 
 תסמינים:  אי-ספיקת לב 
 טיפול:  סודה לשתייה  אטרופין  אדרנלין  calcium gluceptate  סידן כלורי  סידן גלוקונאט 
 קישורים ומאגרי מידע
 MeSH:  D006323
 סיווגים
 ICD-11:  MC82 
 
דום לב הוא מצב בו ישנה הפסקה מוחלטת בפעילות הלב. מכיוון שפעילות הלב פסקה, יש הפסקה מיידית של זרימת הדם לרקמות הגוף.
תרגול (החייאת חולה דום לב, על בובת תרגול
חוסר באספקת דם גורם למוות של תאים עקב חוסר בחמצן. חוסר חמצן במוח גורם ללוקים בדום לב לאיבוד הכרה ולהפסקת נשימה תוך זמן קצר מאוד מרגע הפסקת פעולת הלב. פגיעה מוחית תתרחש קרוב לוודאי תוך כארבע דקות (כשאחרי 4 דקות ייגרם נזק מוחי בלתי הפיך), למעט בנפגעי היפותרמיה. אדם שליבו פסק מלפעום ולא טופל במשך זמן זה, סביר מאוד שלא יוכל לחזור להיות בין החיים בשל מות התאים בגזע המוח עקב חוסר בחמצן, מצב המכונה מוות מוחי.
דום לב הוא מצב חירום רפואי שניתן לעיתים לטפל בו בהצלחה בקבוצות חולים מסוימות, אם טיפול יעיל ונכון יינתן תוך 6-4 דקות מרגע הפסקת פעילות הלב. הטיפול הראשוני העיקרי בדום לב הוא ביצוע החייאה באדם שליבו נדם, על מנת לחקות את פעולת הלב ולהזרים דם למוח, ובכך לדחות זמנית את הופעת המוות המוחי.
הגורמים לדום לב

הגורם העיקרי לדום לב פתאומי הוא אוטם בשריר הלב (בשמו הרפואי: MI, Myocardial Infarction) (בשפת העם: התקף לב) אצל הסובלים ממחלת לב איסכמית. בעקבות אירוע לבבי עלול החולה לפתח הפרעות בקצב הלב (המכונות בשפה המקצועית אריטמיות). ישנן מספר הפרעות קצב שהופעתן גורמת ללב לחדול מייד מלפעום: העיקרית שבהן היא "פרפור חדרים" (Ventricular Fibrillation); במצב זה שיבוש בפעילות החשמל בלב מייצר כשל מכני בהזרמת הדם בין חללי הלב, ולכן לא מוזרם מספיק דם מהלב אל הרקמות ואיברי הגוף.
מחלות לב שאינן איסכמיות: "קרדיומיופתיה", אי ספיקת לב גודשית, אי סדירויות מבניות בלב ובכלי הדם הלבביים, ועוד.
בעקבות פציעה ייתכנו הפגיעות הבאות, שבתורן יכולות להוביל לדום לב: "חזה אוויר בלחץ" (בו אוויר יוצא מריאה פצועה ונלכד בתוך החזה עד דחיקת הלב ממקומו); "טמפונדה לבבית" (בה דם נלכד בין שריר הלב לשק העוטף אותו, ומפריע לפעולת הלב), "הלם תת-נפחי" (הנגרם בעקבות איבוד דם מאסיבי), ועוד.
גורמים נוספים: הפרעות במאזן המלחים בגוף, הרעלות מסוימות, חמצת של הדם, ועוד.
אבחון דום לב

אופי אבחון דום הלב ישתנה בהתאם לרמה המקצועית של המטפל הניגש לסייע לאדם, ולרמת הציוד שישנה ברשותו:
עובר אורח, ללא הכשרה רפואית או בעל הכשרה רפואית בסיסית, מונחה להתייחס לכל מצב בו האדם שמולו מחוסר הכרה ואיננו נושם (או נושם בצורה לא יעילה – נשימה אגונלית) כאילו מדובר באירוע של דום לב.
בעל הכשרה רפואית יאבחן דום לב על ידי בדיקה וחיפוש של דופק בעורק הצוואר (קרוטיד) בחולה מבוגר או בעורק הזרוע (ברכיאלי) בתינוק.
בנוכחות מיכשור מתקדם היכול להציג את קצב הלב, יאבחנו אנשי סגל רפואי את דום הלב, ואף יגדירו מהו קצב הלב הנוכחי בזמן דום לב/פרפור חדרים (VF), טכיקרדיה חדרית רחבת קומפלקס (VT), אסיסטולה או PEA (אנ').
טיפול בדום לב

הטיפול הראשוני והמיידי בדום הלב יכלול ביצוע החייאת לב-ריאה בסיסית על ידי המזדמנים הראשונים לאירוע, והזעקת צוותי רפואה למקום. בבית החולים יוזנק צוות החייאה בדרך כלל, ומחוץ לכותלי בית החולים – יוזנק אמבולנס (בשאיפה לאמבולנס טיפול נמרץ).
טיפול בדום לב > קריאה לעזרה

כל אדם הנתקל באירוע של דום לב יכול לבצע פעולות בסיסיות להצלת חיי הזולת, ובמדינות מסוימות הוא אף מחויב לכך בחוק (בישראל קיים חוק לא תעמוד על דם רעך). יצירת קשר עם מוקד חירום טלפוני ודיווח על מיקום ואופי האירוע יחישו את הגעת העזרה הרפואית לאותו אדם, ונחשבים כעמידה בדרישות החוק.
טיפול בדום לב > ביצוע החייאה בסיסית

החייאה בסיסית (BLS-CPR) כוללת עיסויי לב והנשמות, וניתנת לביצוע גם ללא כל ציוד רפואי או הכשרה רפואית קודמת (אך בהחלט מומלץ להכיר מבעוד מועד את אופי הפעולות). העיקרון המנחה הוא הצורך בביצוע לחיצות חזקות במרכז החזה, שיגרמו לכיווץ הלב; הלחיצות יגרמו לדם לצאת משריר הלב דרך אבי-העורקים לכיוון איברי הגוף, ובכך יסופק דם וחמצן, ויידחה במקצת מות התאים.
טיפול בדום לב > דפיברילציה מוקדמת

דפיברילציה הוא השם המקצועי למתן מכת חשמל המועברת לשריר הלב בזמן דום לב. מטרת הדפיברילציה היא "לאפס" את הפרעת הקצב הפתולוגית, מתוך תקווה לחזרה לקצב הלב התקין. מחקרים הוכיחו כי ככל שהדפיברילציה מבוצעת תוך זמן קצר ביותר מהופעת דום הלב - כך תושג מטרתה בצורה טובה יותר, ותיתכן חזרה לקצב לב המייצר תפוקה לבבית באחוזים גבוהים יותר.
בעבר רק מטפל רפואי בכיר (רופא או פרמדיק) היה מורשה לבצע דפיברילציה, אך מאז הופעת דפיברילטורים חצי אוטומטיים הורחבה ההרשאה לכל אדם המסוגל להפעיל את המכשיר, פעולה שאיננה דורשת כל ידע קודם. המכשיר הוא שיחליט על הצורך בביצוע דפיברילציה, וכל שעל המטפל לעשות הוא לחברו לחזהו של החולה ולהישמע להוראותיו.
טיפול בדום לב > ביצוע החייאה מתקדמת

החייאה מתקדמת (ALS-CPR) הוא כינוי לסדרת פעולות החייאה, המבוצעת על ידי רופא או פרמדיק, וכוללת מגוון פעולות נוספות מעבר להחייאה הבסיסית: מתן תרופות בדרכים שונות, השגת נתיב אוויר דפיניטיבי (אינטובציה, קוניוטומיה וכו׳), ביצוע דפיברילציה ידנית (בשונה משימוש בדפיברילטור חצי אוטומטי), ועוד.
ראו גם

התקף לב
אי ספיקת לב
שבץ
הערות שוליים

↑  Safar P (בדצמבר 1986). "Cerebral resuscitation after cardiac arrest: a review". Circulation. 74 (6 Pt 2): IV138–53. PMID 3536160. {{cite journal}}:  (עזרה)
↑  Holzer M, Behringer W (באפריל 2005). "Therapeutic hypothermia after cardiac arrest". Current Opinion in Anesthesiology. 18 (2): 163–8. doi:10.1097/01.aco.0000162835.33474.a9. PMID 16534333. {{cite journal}}:  (עזרה)
↑  Safar P, Xiao F, Radovsky A (בינואר 1996). "Improved cerebral resuscitation from cardiac arrest in dogs with mild hypothermia plus blood flow promotion". Stroke. 27 (1): 105–13. doi:10.1161/01.STR.27.1.105. PMID 8553385. {{cite journal}}:  (עזרה)תחזוקה - ציטוט: multiple names: authors list (link)
↑  Ochoa FJ, Ramalle-Gómara E, Carpintero JM, García A, Saralegui I (ביוני 1998). "Competence of health professionals to check the carotid pulse". Resuscitation. 37 (3): 173–5. doi:10.1016/S0300-9572(98)00055-0. PMID 9715777. {{cite journal}}:  (עזרה)תחזוקה - ציטוט: multiple names: authors list (link)
↑  http://www.mdais.org/Elearning/
| --- | --- |
בקרת זהויות :  NLI: 987007283480005171  BnF: cb120074305 (data)  GND: 4159691-2  LCCN: sh85020177  NKC: ph707125 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דפיברילטור חצי אוטומטי
ברוך אידלשטיין

| --- | --- |
אין תמונה חופשית
 לידה:  כ' באב ה'תרצ"ו
 פטירה:  ט"ז באלול ה'תשע"ה (בגיל 79)
 מקום קבורה:  בית הקברות היהודי שדה יהושע (כפר סמיר) 
 מדינה:  ישראל 
 השכלה:  ישיבת היישוב החדש  ישיבת חברון כנסת ישראל 
 
הרב ברוך בן-ציון אידלשטיין (כ' באב ה'תרצ"ו, 8 באוגוסט 1936 – ט"ז באלול ה'תשע"ה, 30 באוגוסט 2015) היה ראש ישיבה ציוני ישראלי שייסד את הישיבה התיכונית "פרחי אהרן" בקריית שמואל, ועמד בראשותה במשך 22 שנים. לאחר מכן כיהן כרב שכונת הדר הכרמל ורב בית הכנסת הגדול של חיפה שבשכונה, כראש מחלקת הכשרות של רבנות חיפה במשך כ-20 שנים וכראש כולל "אריאל", ממוסדות אריאל שבראשותו של הרב שאר ישוב כהן.
תולדותיו

נולד בנובוסליצה שבבסרביה בחלק שבשטח רומניה, לר' נטע יעקב אידלשטיין (ל' באב תר"ס – כ"ד בשבט תשנ"ד) ולבתיה-ברכה לבית ליבמן (תרס"ח – כ"ט בתמוז תש"ס). אביו נולד בצ'רנוביץ והיה צאצא לר' אברהם גרשון אשכנזי מקיטוב, לרב נטע יעקב שהיה רבה של צ'רנוליצה (נכדו של ר' אברהם גרשון מקיטוב), וכן צאצא לרב ישראל איסר שטרנהלל, ראב"ד בויאן. אמו הייתה בת לחסידי סדיגורה.
עבר את השואה בטרנסניסטריה, במהלכה נספתה אחותו יפה. בתחילה שהתה המשפחה במחנה ברשאד ובתש"ג (1943) עברו לצ'צ'לניק שבה היה המצב טוב יותר, בזכות קרוב משפחה בעל קשרים עם הפרטיזנים. לאחר שהרוסים שחררו את טרנסניסטריה עברו לווסלוי לחודשיים ושם היו מקורבים לר' חיים דב הלפרין מוסלוי. לאחר מכן התגוררו שנה בבוקרשט שאליה עבר גם הרבי מווסלוי. ברוך, שהיה אז בכבן 11, למד בבית-הספר "תרבות" שהיה חילוני ונלמדה בו מעט יהדות.
המשפחה עלתה לארץ ישראל באוניית המעפילים "מדינת היהודים", שהגיעה לחיפה בשמחת תורה תש"ח (1947) ומעפיליה הוגלו לקפריסין שבה שהו כעשרה חודשים וחזרו לאחר הקמת המדינה. במשך כשבועיים-שלושה שהו במחנה עולים בחדרה ועברו לגבעת עלייה שביפו ובה גרו כשנתיים וחצי. אביו הקים במקום תלמוד תורה, וכן הקים בית כנסת ומקווה. מיפו עברה לגבעת שמואל שבה פתחו הוריו חנות ירקות.
למד בישיבת היישוב החדש במשך כחמש שנים ורבו העיקרי שם היה הרב אפרים נחום בורודיאנסקי שהיה לרבו המובהק. לאחר מכן למד בישיבת חברון בירושלים, ושם התבלט בין התלמידים. בתקופה זו גם שמע שיעורים עם קבוצת בחורי ישיבות מהרב חיים שמואלביץ, ראש ישיבת מיר.
נשא לאישה בגיל 21 (בתשי"ח) את ציפורה שושנה אלקה, (נפטרה באוקטובר 2021), בתם של הרב נתן אליעזר ומנוחה (בתו של הרב שלמה זלמן ברייטשטיין) גרוסמן משכונת מאה שערים, משפחה מחסידות צ'ורטקוב. אחיה הצעיר של ציפורה הוא הרב שלמה זלמן גרוסמן, רבה של אלעד.
לאחר נישואיו למד הרב ברוך במשך שנה בכולל אצל הרב יחיאל מיכל פיינשטיין, ראש ישיבת "בית יהודה", ולאחר מכן למד בכולל "שבט יהודה" אצל הרב איסר יהודה אונטרמן והרב בורודיאנסקי.
הוסמך לרבנות בידי הרב יחזקאל סרנא שהעניק לו את הסמיכה בחתונה, וכן על ידי הרב אונטרמן והרב בורודיאנסקי.
עם הקמת הישיבה התיכונית פרחי אהרון בשכונת קריית שמואל שבקריות, קיבל את בקשתו של הרב משה צבי נריה להיות ראש הישיבה הראשון של הישיבה. במקביל דחה הצעת רבנות של כפר פינס לאחר שהתייעץ עם רבותיו.
תרם תרומה חשובה לחיי הדת והחינוך באזור חיפה. סייע לבוגרי הישיבה בהקמת ישיבה גבוהה (בראשות הרב עקיבא הכרמי, רבה של קריית שמואל) שנסגרה בגלל התערבות חיצונית של גורמים בהנהגת הציונות הדתית שרצו שהישיבה תהיה ישיבת הסדר. במקומה הקים הרב הכרמי בשיתוף רבה של קריית ביאליק כולל אברכים שמאוחר יותר עבר לקריית שמואל וקיבל את השם "הישיבה הרמה". היה בין מייסדי אולפנה סגולה בקריית מוצקין שבה גם העביר שיעורים. וכן העלה את רמת הכשרות בחיפה באופן ניכר. כמו כן הרב מסר שיעורים קבועים במשך שנים בחיפה כדוגמת השיעור בשכונת נוה שאנן.
דמותו ודעותיו

קירב יהודים ליהדות ובהם מעולי ברית המועצות וחבר המדינות לשעבר, ואף גייר מספר נוכרים וביניהם נהגו האישי דידי שנעשה חסיד בלז בשם ידידיה שפירא.
דגל בהשקפה דתית לאומית אך בדרכי הלימוד והחינוך תמך בדרך חרדית. את שני בניו שלח לישיבות חרדיות ואת ארבע בנותיו השיא לחרדים. כן בהנהגותיו היה קרוב לדרך החרדית.[דרושה הבהרה]
דיבר בחריפות נגד כל היוצאים מארץ ישראל לנופש בחו"ל ובייחוד במועדי ישראל ושזה טרף גם אם האוכל בכשרות מהודרת.
בריאיון בתשל"ב, כעשר שנים לפני עזיבתו את משרת ראש הישיבה, נערך עמו ריאיון. בריאיון בתשובה לשאלה בעניין זה, אמר ש”הרב חייב להיות גדול בתורה, להצטיין בכושר הבעה בכתב ובעל פה, נוח לבריות, בעל השפעה חינוכית על צעירים ומבוגרים, אוהב העם והארץ, לא להיות תלוש אלא מעורה בבעיות הציבור, מתעניין בדעות הציבור ורחשיו כמו בחידושי הטכנולוגיה והשלכותיה לגבי הדת ושמירתה עליו, לכאוב את כאב הציבור ולסבול סבלו. עם זאת עליו להביע דעתו בתקיפות ולעמוד על שלו בשעת הצורך. לא פחות חשובה התכונה שעל הרב להיות מגידולי הארץ או לפחות עליו להיות תושב הארץ שנים רבות.”
בתשובה לשאלה על הבעת דעה של רבנים בשאלות חברתיות מדיניות ומוסריות אמר ש”ברור שהדבר רצוי ובתקופתנו אף מתבקש. אנו חיים בתקופה של חברה מתפרקת ואם יש עמוד כנגד הסחף של פגעי החברה זו הדת ונושאיה. דומה שתפקידו של הרב נכבד בתחום זה ואין כוונתי לתוכחה אלא להסברת היהדות והחדרתה בקרב ההמונים על ידי הסברה לציבור בכנסים ובבתי-ספר ובכל מקום שבו עשויה דעתו של הרב להישמע.” והוסיף הרב אידלשטיין ש”חובה על הרב להביע דעתו בעניינים מדיניים כי גם לרב יש מה לומר ואין להשאיר את הדבר לפוליטיקאים.”
לגבי תפקיד הרב השכונתי והרב הראשי אמר ש”הרב חייב להיות הרוח החיה בכל תחומי הפעילות הדתית במקום, בין אם מדובר בשיעורי תורה, חיי קהילה תקינים על פי דעת תורה בהכוונה והדרכה בחינוך ובהשפעה ישירה בענייני חברה וסעד. הרב הראשי חייב להיות הכוח המדרבן בעיר. ראש וראשון לפעילות דתית הרואה לפניו את צרכי כל התושבים.”
בעניין המצב שהיה אז שזמן ממושך לא אויש כסאם של רבני ערים ובכלל זה בחיפה, נשאל האם מצב זה משפיע על המצב הדתי. הוא השיב ש”בהחלט. חסרונו של הרב מורגש לא רק בבית-הדין ובבית הכנסת הגדול אלא גם בכל מישור העשייה הדתית. שהרי הרב הראשי חייב להיות מכוון, מפשר ומונע פילוג, ורצוי לציבור הרבנים במקום, והתערבותו בכל המישורים עשויה לקדם העניינים וביצועם.”
משפחתו

ילדיו: לרב ברוך אידלשטיין שישה ילדים:
הרב יהושע - מחשובי האברכים ב"בית המדרש להלכה בהתיישבות" שבירושלים.
מנוחה - אשת הרב שמעון אדלר, מרבני המושב תפרח בנגב ומחבר "לקיחה תמה" על הלכות ארבעת המינים ובנו של הרב סיני אדלר, ראש כולל מר"ץ במבשרת ציון ולשעבר הרב הראשי של אשדוד.
הניה - אשת הרב יצחק מאיר פרנקל שנפטר בחיי חותנו ממחלה קשה. הרב יצחק מאיר כיהן כר"מ בישיבה לצעירים בקריית אתא.
זהבה - אשת הרב מיכאל קוטק, בנו של פרופ' שמואל קוטק, מהפקולטה לרפואה של האוניברסיטה העברית בירושלים. מתגוררים בירושלים. הרב מיכאל מלמד בקהילות של עולי צרפת.
חיה-מלכה - אשת הרב אריאל רוס, ראש כולל באופקים ובנם של פרופ' יעקב יהושע וד"ר תמר. מתגוררים בבני ברק.
הרב ישראל - מרבני הישיבה הגבוהה בביתר וחתנו של הרב חיים אקרמן ראש הישיבה.
מתלמידיו

הרב ברוך גיגי - מראשי ישיבת הר עציון
הרב דוד מאיר דרוקמן - רבה האשכנזי של קריית מוצקין
הרב יעקב קליין - רבה של קריית חיים
הרב זאב וייטמן - הרב של תנובה
הרב דוד דב לבנון - אב"ד באשקלון
הרב יחיאל כונן - ראש כולל "צרור המור" בחיפה
הרב אברהם גבאי - ראש כולל בירושלים
הרב אלכסנדר לוינזון - רב משמר הגבול לשעבר
הרב יעקב שכנזי - מרבני בד"ץ העדה החרדית הספרדית
הרב יונה מצגר - רב ראשי לישראל 2003–2013
ד"ר מנחם צוקר - חתן פרס ביטחון ישראל
אליהו סויסה - שר בממשלת ישראל וחבר הכנסת מטעם תנועת ש"ס
אבי רואה - ראש המועצה אזורית מטה בנימין
עדי מינץ - לשעבר מזכ"ל מועצת יש"ע
יהושע כהנא - מנכ"ל משרד הפנים לשעבר
אורי לופוליאנסקי - ראש עיריית ירושלים 2003-2008, מיסד יד שרה
צבי רוט - מנכ"ל אולפנה סגולה בקריית מוצקין
משה רוט - איש היי טק
מיכאל פואה - מנכ"ל תנועת מנהיגות יהודית
ד"ר יעקב מאיר - ד"ר להיסטוריה ותושב קריית שמואל.
יוסי ביינהורן - תא"ל במיל' כיהן כמבקר מערכת הביטחון בין אוגוסט 2002 למרץ 2010. מכהן כראש החטיבה הביטחונית במשרד מבקר המדינה.
לקריאה נוספת

הגאון רבי ברוך בן ציון אדלשטיין זצ"ל - דברים עליו לאחר פטירתו בעיתון המודיע בגיליון י"ט באלול תשע"ה
הגאון רבי ברוך בן ציון אדלשטיין זצ"ל - דברים עליו לאחר פטירתו בעיתון יתד נאמן בגיליון י"ט באלול תשע"ה
הערות שוליים

↑  נפטרה מדום לב בשמחת תורה תשי"ד כשבן הזקונים היה בן 3.
↑  ישיבת "בני עקיבא" בקרית שמואל ביה"ס התיכון הדתי הראשון בחיפה, הצופה, 9 בספטמבר 1960
חוג בריסק

|  ארגונים ופעילות |
| --- | --- |
 מרכז:  ירושלים 
 
חוג בריסק (בעגה החרדית: בריסקערס) הוא זרם בציבור החרדי ליטאי, של תלמידי בית בריסק. הזרם מורכב ממספר מעגלים, שהמצומצם שבהם מונה בעיקר את משפחת רבי יצחק זאב סולובייצ'יק. זרם זה מתייחד בהחמרה הלכתית, השקפת עולם קפדנית ודרך לימוד ייחודית. השפעת חוג בריסק, נפוצה באופן בולט בקרב יהדות ארצות הברית הליטאית.
פסיקת הלכה

רבי חיים ואחריו רבי יצחק זאב נמנעו מפסיקת הלכה, בהיותם "יראי הוראה". רבי חיים, שכיהן כרב העיר בריסק, מינה את הרב שמחה זליג ריגר כפוסק הלכה, והוא עסק רק בהנהגת העיר, ברוחניות ובגשמיות. כך גם היה בזמן כהונתו של הרב יצחק זאב.
רבני בריסק נודעו בהחמרה הלכתית. החמרה זו התאפיינה בכך שבדרך כלל הם התנהגו לחומרה במקרים של ספקות הלכתיים, הן דיניים והן ספיקות מציאותיים. בבית בריסק ישנו דגש על פחד מעבירה. בבריסק נהגו שלא לברך ברכת המפיל, מחשש שלא יירדמו וברכתם תהיה ברכה לבטלה, אף על פי שמקור חיוב ברכה זו הוא בגמרא.
בין החומרות המפורסמות בבית בריסק:
החמרה על זמן צאת הכוכבים במוצאי שבת וחג, "אכטעל", שמינית מהיום (90 דקות זמניות). שיטה זו מצרפת את צאת הכוכבים של רבנו תם, יחד עם השיטות שכדי הילוך מיל הוא 22.5 דקות, ועם השיטות ששיטת רבנו תם שצאת הכוכבים הוא זמן של ארבעה מיל לאחר שקיעת החמה היא רק בימי ניסן ותשרי בהן היום והלילה שווים.
אי הסתמכות על עירוב ציבורי. חומרה זו נפוצה בחוגים נוספים ונזכרת בספרי ההלכה, בשל חששות ודעות שונות לגבי כשרותו, אך בחוג בריסק ישנן החמרות מיוחדות כמו לא לצאת לרחוב עם כיפה (כשחובשים כובע) וציצית.
הימנעות מהליכה עם ציצית ברשות הרבים בשבת, בשל השיטה לפיה כאשר אין תכלת אין כלל חיוב ציצית, ואם כן, חוטי הציצית הם משא ואינם מלבוש ואסור לטלטלם בשבת.
עישור מאכלים, אף של הנושאים כשרות מהודרת (גם חומרה זו נפוצה בחוגים נוספים, כמו חוג חזון איש).
חומרות רבות בארבעת המינים, כמו הקפדה שה"תיומת" (העלה האמצעי) של הלולב יהיה ירוק, ללא חשש שנשרף והתייבש או נחסר, וכן שיהיה סגור לחלוטין, הקפדה מיוחדת על שילושם של ההדסים (ששלושת הקנים יהיו שווים בגובהם במדויק), נטילת מספר אתרוגים מכל הזנים מחשש הרכבה, הקפדה באתרוגים על נקיות אף על נקודות שאינן נראות ללא עיון מדוקדק (ופחות על גידול יפה).
חומרות רבות באפיית מצות. בין החומרות, אפיית כל מצה בנפרד והשארתה זמן רב בתנור, עד שהיא משחירה (שאז ודאי אין בה חשש חמץ). בחוג בריסק משתמשים רק במצות יד. החומרות באפיית מצות מקורן מה"בית הלוי".
דקדוק רב בקריאת התורה (בפרט בקריאת פרשת זכור) וקריאת שמע.
חומרות רבות מבית בריסק התפשטו לציבור החרדי האשכנזי, בפרט הליטאי, אם כי בדרך כלל לא באותה רמת הקפדה הנהוגה בבית בריסק.
השקפת עולם

אנשי החוג מתייחסים באופן מחמיר כלפי טעות בתחום האמונות והדעות והם מכלילים בקלות רבה יחסית בעלי דעות בעייתיות בעיניהם בכלל "אפיקורס" וכדומה. רבי חיים סולובייצ'יק נמנע מלתת הסכמה על ספרים העוסקים בעניינים אלה, מחשש שמא נפל בהם מכשול[דרוש מקור].
הרב יצחק זאב סולובייצ'יק סבר כי על האדם מוטל רק לעשות, ומהרגע שבו סיים האדם לעשות את המוטל עליו - שוב אינו אחראי לתוצאות המעשים[דרושה הבהרה]. הוא הקפיד להכפיף את הלב אל השכל ואל דעת התורה.
השקפת עולם > ערך התפילה

במסורת בית בריסק, היה ערך התפילה ומעמדה היה מצומצם למדי. הן ביחס לביטויים אחרים של עבודת ה' ככלל, ובמיוחד בהשוואה לעיסוק בתלמוד תורה, והן יחסית למעמדה ולמשקלה הסגולי של התפילה במסורות אחרות, לא תפסה תודעת התפילה מקום מרכזי.
השקפת עולם > השקפתם על הציונות

רבי חיים סולובייצ'יק התווה את ההתנגדות הקיצונית לציונות כערך מרכזי בקרב בני בריסק. ידועה אמרתו שמטרתם האמיתית של ראשי הציונות היא לעקור את העם היהודי מתורתו. בנו, הרב יצחק זאב, המשיך באותו קו של התנגדות. לאור זאת, מקפידים אנשי החוג שלא ליטול תקציבים למוסדות החינוכיים שלהם. עם זאת, הרב יוסף דוב הלוי סולובייצ'יק מארצות הברית, השתייך באופן מוצהר לתנועת המזרחי.
הערות שוליים

↑  והם רק חלוקים בדרך הגזילה, שבהקדש יש מקרים הנחשבים לגזילה אף שאינם גזל בהדיוט.
↑  כך למשל אביו ה"בית הלוי" אמר לו שכשואלים אותו שאלה הוא עונה תשובה וכך השואל מרוצה ששאל שאלה טובה והוא מרוצה שענה לו תשובה, אך כששואלים את רבי חיים, הוא מפריך את השאלה בסגנון לימודו אשר דרכו השאלה כלל לא קשה, וכך שניהם אינם מרוצים כיוון שאין שאלה ואין תשובה. ריאיון עם הרב דוד סולובייצ'יק, המבשר, י"ט באב תשע"ג. סיפור בעל אותו מסר היה עם רבי אברהם וינברג ורבי ברוך בר ליבוביץ', שהקשה ותירץ על רשב"א, ורבי אברהם התפלא מה חידש ("הרב הדומה למלאך").
↑  כך למשל החזון איש במכתבו לרב שך המודפס בסוף ספרו אבי עזרי (קרבנות). הוא מתריע נגד חידוש גדרים חדשים, שלא מפורשים בש"ס.
↑  הרב משה שטרנבוך, תשובות והנהגות, ב, ירושלים תשנ"ד. סימן קלא.
↑  הרב ד"ר אהרן ליכטנשטיין, התפילה במשנת הגרי"ד סולובייצ'יק זצ"ל, באתר דעת
טקס פרסי האקדמיה הבריטית לקולנוע ה-70

| --- | --- |
 תאריך:  12 בפברואר 2017 
 מיקום:  רויאל אלברט הול, לונדון
 מנחים:  סטיבן פריי
 אתר רשמי
 →69 71←
 
טקס פרסי האקדמיה הבריטית לקולנוע ה-70 הידוע בשם טקס הבאפט"א נערך ב-12 בפברואר 2017 ברויאל אלברט הול שבלונדון, להענקת פרסים לסרטי הקולנוע הבריטיים והזרים של שנת 2016. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה.
על שמות המועמדים הכריזו ב-10 בינואר 2017 השחקנים דומיניק קופר וסופי טרנר. הסרט "לה לה לנד" היה מועמד ב-11 קטגוריות כולל הסרט הטוב ביותר, הבמאי הטוב ביותר (דמיאן שאזל), השחקן הטוב ביותר בתפקיד ראשי (ראיין גוסלינג), השחקנית הטובה ביותר בתפקיד ראשי (אמה סטון), והתסריט המקורי הטוב ביותר (שאזל). הסרטים "המפגש" ו"יצורים ליליים" היו מועמדים לתשעה פרסים כל אחד.
הסרטים הבריטיים המובילים היו "אני, דניאל בלייק" של קן לואץ' והסרט "חיות הפלא והיכן למצוא אותן" הספין-אוף של סדרת סרטי "הארי פוטר" עם חמש מועמדויות כל אחת.
הטקס שודר בערוץ BBC One בשעה 21:00 UTC, שעתיים אחרי קיום הטקס עצמו. סטיבן פריי הנחה את הטקס בפעם ה-12. הטקס נערך באלברט הול לראשונה מאז 1997, מכיוון שבית האופרה המלכותית, קובנט גארדן, שבו נערך הטקס מאז 2008 היה בשיפוצים.
זוכים ומועמדים

ההכרזה על המועמדים נערכה ב-10 בינואר 2017. הזוכים הוכרזו ב-12 בפברואר 2017.
זוכים ומועמדים > עמית באפט"א

מל ברוקס
ראו גם

טקס פרסי גלובוס הזהב ה-74
טקס פרסי אוסקר ה-89
הערות שוליים

↑  Shoard, Catherine (10 בינואר 2017). "Bafta nominations 2017: La La Land dances on but Arrival and Nocturnal Animals hot on its heels". The Guardian. נבדק ב-11 בינואר 2017. {{cite web}}:  (עזרה)
↑  Wollaston, Victoria (13 בפברואר 2017). "Baftas 2017: all the winners in one place". Wired. נבדק ב-13 בפברואר 2017. {{cite web}}:  (עזרה)
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
דמיאן שאזל, זוכה פרס הבמאי הטוב ביותר
קייסי אפלק, זוכה פרס השחקן הטוב ביותר
אמה סטון, זוכת פרס השחקנית הטובה ביותר
דב פאטל, זוכה פרס שחקן המשנה הטוב ביותר
ויולה דייוויס, זוכת פרס שחקנית המשנה הטובה ביותר
קנת' לונרגן, זוכה פרס התסריט המקורי הטוב ביותר
לוק דייוויס, זוכה פרס התסריט המעובד הטוב ביותר
טום הולנד, זוכה פרס הכוכב העולה
יצחק לעזער

| --- | --- |

הרב לעזער בביקור בישראל
 לידה:  פלטבוש
 השכלה:  ישיבת פוניבז'  ישיבת לייקווד 
 רבותיו:  אליעזר שלמה שיק 
 
הרב יצחק שמואל אהרן לעזער הוא משפיע ברסלבי, תלמידו של הרב אליעזר שלמה שיק המוהרא”ש. לאחר פטירת רבו קיבלו אותו חלק מתלמידיו כמנהיגם, בתמיכת רוב רבני בית ההוראה המקומי ושאר תלמידים ותיקים כהרב יואל ראטה והרב דניאל בוים.
ביוגרפיה

נולד בשכונת פלטבוש בניו יורק לבנימין בייניש לעזער, בבית ממוצא חסידי-גליציאני. הוא צאצא של רבי אלימלך מליז'נסק ורבי מנחם מענדל לעזער אב"ד סטריזוב וטארנא בעל ה"שובע שמחות". למד בישיבת פונוביז' בבני ברק.
בחנוכה ה'תשל"ו (דצמבר 1975) הכיר את הרב שיק והפך לתלמידו. האחרון הפקיד בידו את עריכת שיחותיו שהודפסו לאחר מכן בספר "תוך הנחל" ובספר "שיחות מוהרא"ש". יצוין, כי הרב שלל כל מסירה של דברים בשמו על ידי אנשים אחרים, מלבד המאמרים המובאים בספרים אלו.
הוא התגורר בשכונת בורו פארק בברוקלין, עד שנת תשפ”א.
במהלך שנת תשע"ה (2015) מינו אותו בהדרגה חלק מתלמידי הרב שיק לממשיכו[דרוש מקור] ונפתח בית מדרש בראשותו בשכונת מגוריו בברוקלין. בהילולת רבי נחמן מברסלב ביבנאל בשנת תשע"ו הכתירו הרב דניאל בוים. אל המינוי הצטרפו רבני בית ההוראה של חסידי ברסלב ביבנאל. הרב לעזער עצמו סירב לקבל את המינוי ובמשך תקופה הפסיק הגיע לישראל. לאחר כמה חודשים הסכים להיות "משפיע רוחני" בלבד לבאים אליו, ללא עיסוק בהנהגת הקהילה. במחלוקת על נכסים ביבנאל בין בנו של הרב שיק, משה, ובין אחרים בקהילה, פעל הרב לעזער להשכין שלום בין הצדדים.
הוא מרבה לדבר על "החיים הטובים" האמתיים שלהם זוכה מי שמתנהג על פי הדרכותיו של רבי נחמן, כולל לימוד תורה, התבודדות והקפדה יתרה על שלום בית וכבוד האישה.
בשנת תשע"ח חנך בית כנסת בביתו.
בסביבות שנת תשפ"א קבע את מושבו בעיר יבנאל שבצפון, שם פתחו חסידיו בית כנסת, ורוב חסידי ברסלב בעיר משתייכים כיום לקהילתו.